2020. gada 30. jūlijā Rīkojums Nr. 412

Rīgā (prot. Nr. 46 49. §)

**Par Alkoholisko dzērienu patēriņa mazināšanas un alkoholisma ierobežošanas rīcības plānu 2020.–2022. gadam**

1. Apstiprināt Alkoholisko dzērienu patēriņa mazināšanas un alkoholisma ierobežošanas rīcības plānu 2020.–2022. gadam (turpmāk – plāns).
2. Noteikt Veselības ministriju par atbildīgo institūciju plāna īstenošanā un uzdevumu izpildes koordinēšanā.
3. Plāna īstenošanā iesaistītajām institūcijām līdz 2023. gada 1. jūlijam atbilstoši kompetencei iesniegt Veselības ministrijā informāciju par plāna uzdevumu izpildi.
4. Plāna īstenošanā iesaistītajām institūcijām plānā paredzēto pasākumu izpildi nodrošināt no piešķirtajiem valsts budžeta līdzekļiem. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2021. gadā un turpmāk izskatīt Ministru kabinetā likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.
5. Veselības ministrijai sagatavot un veselības ministram līdz 2023. gada 1. novembrim iesniegt noteiktā kārtībā Ministru kabinetā informatīvo ziņojumu par plāna izpildi un plāna ietekmes izvērtējumu.

Ministru prezidenta vietā –

Ministru prezidenta biedrs,

aizsardzības ministrs A. Pabriks

Veselības ministre I. Viņķele